Thrace — Pautalia (Kyustendil) — Skaptopara (Blagoevgrad) — 238 AD — IGBulg IV 2236 — Chiron 24 (1994) 405-441 (Hallof)
Region: Thrace and the Lower Danube (IG X) — Thrace and Moesia Inferior 

αυτοκρατορι καισαρι μαρκω αντωνιω γορδιανω ευσεβει ευτυχει σεβαστω δεησις παρα κωμητων σκαπτοπαρηνων των και γρησειτων εν τοις ευτυχεστατοις και αιωνιοις σου καιροις κατοικεισθαι και βελτιουσθαι τας κωμας ηπερ αναστατους γιγνεσθαι τους ενοικουντας πολλακις αντεγραψας εστιν γαρ και επι τη των ανθρωπων σωτηρια το τοιουτο και επι του ιερωτατου σου ταμειου ωφελεια οπερ και αυτοι εννομον ικεσιαν τη θειοτητι σου προσκομιζομεν ευχομενοι ιλεως επινευσαι ημειν δεομενοις τον τροπον τουτον οικουμεν και κεκτημεθα εν τη προγεγραμμενη κωμη ουση ευεπεραστω δια το εχειν υδατων θερμων χρησιν και κεισθαι μεσον δυο στρατοπεδων των οντων εν τη ση θρακη και εφ ου μεν το παλλαι οι κατοικουντες αοχλητοι και αδειασειστοι εμενον ανενδεως τους τε φορους και τα λοιπα επιταγματα συνετελουν επει δε κατα καιρους εις υβριν προχωρειν τινες και βιαζεσθαι ηρξαντο τηνικαυτα ελαττουσθαι και η κωμη ηρξατο απο γαρ μειλιων δυο της κωμης ημων πανηγυρεως επιτελουμενης διαβοητου οι εκεισε της πανηγυρεως εινεκεν επιδημουντες ημεραις πεντεκαιδεκα εν τω τοπω της πανηγυρεως ου καταμενουσιν αλλα απολιμπανοντες επερχονται εις την ημετεραν κωμην και αναγκαζουσιν ημας ξενιας αυτοις παρεχειν και ετερα πλειστα εις αναλημψιν αυτων ανευ αργυριου χορηγειν προς δε τουτοις και στρατιωται αλλαχου πεμπομενοι καταλιμπανοντες τας ιδιας οδους προς ημας παραγεινονται και ομοιως κατεπειγουσιν παρεχειν αυτοις τας ξενιας και τα επιτηδια μηδεμιαν τειμην καταβαλοντες επιδημουσιν δε ως επι το πλειστον δια την των υδατων χρησιν οι τε ηγουμενοι της επαρχειας αλλα και οι επιτροποι σου και τας μεν εξουσιας ευξενωτατα δεχομεθα κατα το αναγκαιον τους λοιπους υποφερειν μη δυναμενοι ενετυχομεν πλειστακις τοις ηγεμοσι της θρακης οιτινες ακολουθως ταις θειαις εντολαις εκελευσαν αοχλητους ημας ειναι εδηλωσαμεν γαρ μηκετι ημας δυνασθαι υπομενειν αλλα και νουν εχειν συνλειπειν και τους πατρωους θεμελιους δια την των επερχομενων ημειν βιαν και γαρ ως αληθως απο πολλων οικοδεσποτων εις ελαχιστους κατεληλυθαμεν και χρονω μεν τινι ισχυσεν τα προσταγματα των ηγουμενων και ουδεις ημειν ενοχλησεν ουτε ξενιας αιτηματι ουτε παροχης επιτηδειων προιοντων δε των χρονων παλιν ετολμησαν επιφυεσθαι ημειν πλειστοι οσοι της ιδιωτιας ημων καταφρονουντες επει ουν ουκετι δυναμεθα φερειν τα βαρη και ως αληθως κινδυνευομεν οπερ οι λοιποι τοδε και ημεις προλιπειν τους προγονικους θεμελιους τουτου χαριν δεομεθα σου ανικητε σεβαστε οπως δια θειας σου αντιγραφης κελευσης εκαστον την ιδιαν πορευεσθαι οδον και μη απολιμπανοντας αυτους τας αλλας κωμας εφ ημας ερχεσθαι μητε δε καταναγκαζειν ημας χορηγειν αυτοις προικα τα επιτηδια αλλα μηδε ξενιαν αυτοις παρεχειν οις μη εστιν αναγκη -- οτι γαρ οι ηγουμενοι πλεονακις εκελευσαν μη αλλω παρεχεσθαι ξενιαν ει μη τοις υπο των ηγουμενων και επιτροπων εκπεμπομενοις εις υπηρεσιαν εαν δε βαρουμεθα φευξομεθα απο των οικειων και μεγιστην ζημιαν το ταμειον περιβληθησεται -- ινα ελεηθεντες δια την θειαν σου προνοιαν και μειναντες εν τοις ιδιοις τους τε ιερους φορους και τα λοιπα τελεσματα παρασχειν δυνησομεθα συμβησεται δε τουτο ημειν εν τοις ευτυχεστατοις σου καιροις εαν κελευσης τα θεια σου γραμματα εν στηλη αναγραφεντα δημοσια προφ[α]νεισθαι ινα τουτου τυχοντες τη τυχη σου χαριν ομολογειν δυνησομεθα ως και νυν καθο[σι]ωμενοι σου ποιουμεν. πυρρος ο πρα[ι]τωριανος απο θειας φιλανθρωπιας επι την εντευξιν ταυτην εληλυθεν [κ]αι δοκει δε μοι θεων τις προνοησασθαι της παρουσης αξιωσεως το γαρ τον θειοτατον αυτοκρατορα περι τουτων πεμψαι την διαγνωσιν επι σε ετι δε ηδη φθασαντα περι τουτων και προγραμμασιν και διαταγμασιν δεδωκεναι τουτο εμοι δοκει της αγαθης τυχης εργον ειναι ην δε η αξιωσις η κωμη η του βοηθουμενου στρατιωτου εστιν εν τω καλλιστω της πολειτιας της ημετερας των παυταλιωτων πολεως κειμενη καλως μεν των ορων και των πεδιων εχουσα προς δε τουτοις και θερμων υδατων λουτρα ου μονον προς τρυφην αλλα και υγειαν και θεραπειαν σωματων επιτηδειοτατα πλησιον δε και πανηγυρις πολλακις μεν εν τω ετει συναγομενη περι δε καλανδας οκτωβριας και εις πεντεκαιδεκα ημερων ατελης συμβεβηκεν τοινυν τα δοκουντα της κωμης ταυτης πλεονεκτηματα τω χρονω περιεληλυθεναι αυτης εις ελαττωματα -- δια γαρ τας προειρημενας ταυτας προφασεις πολλοι πολλακις στρατιωται ενεπιδημουντες ταις τε επιξενωσεσιν και ταις βαρησεσιν ενοχλουσιν την κωμην κ[αι] δια ταυτας αιτιας προτερον αυτην και πλουσιοτεραν και πολυανθρωπον μαλ[λο]ν ουσαν νυν εις εσχατην αποριαν εληλυθεναι περι τουτων εδεηθησαν πολλακις και των ηγεμονων αλλα και μεχρις τινων ισχυσεν αυτων τα προσταγματα μετα δε ταυτα κατωλιγορηθη δια την συνηθειαν της τοιαυτης ενοχλησεως δια τουτο αναγκαιως κατεφυγον επι τον σεβαστον.